**Rintarauhasen vaijerimerkkaus ultraääniohjauksessa**

**Ajanvaraus**     .    .20    , klo    :

**Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

**Tutkimukseen valmistautuminen**

Tutkimuksessa käytetään röntgensäteilyä. Jos olet tai epäilet olevasi **raskaana**, ilmoita asiasta lähettävään yksikköön. Tutkimus tehdään polikliinisesti tai vuodeosaston kautta. Jos rintasi ovat käsittelyarat, voit ottaa kipulääkettä ½ tuntia ennen tutkimusta (ei Aspirin, Disperin).

Huolehdi ajoissa ennen tutkimusaikaasi, että aikaisemmat mammografiakuvasi ovat HVA:n kuvantamisen sähköisessä arkistossa vertailua varten. Hoitosi voi viivästyä, jos vertailukuvasi eivät ole ajoissa katsottavissa. Omia kuviasi voit kysyä paikasta, jossa ne on otettu. Kainuun HVA:n arkistosta löytyy valmiiksi Kainuun rintasyöpäseulontojen kuvat, poislukien puolankalaisten kuvat. Jos olet käynyt yksityisellä itsemaksavana asiakkaana, olet saanut kuvat itsellesi. Tuo nämä kuvat tullessasi kuvaukseen.

**Tutkimuksen kulku**

Toimenpide tehdään ultraääniohjauksessa. Aluksi rinnan iho pestään puhdistusaineella. Sen jälkeen radiologi puuduttaa merkattavan kohdan ja laittaa merkkilangan muutosalueelle ohuen neulan avulla. Rinnasta otetaan vielä kaksi tarkistusmammografiakuvaa. Lopuksi merkkilanka suojataan haavasidoksella.

Leikkaava lääkäri poistaa langan toimenpiteen yhteydessä, yleensä seuraavana päivänä.

**Jälkitoimenpiteet**

Merkattua rintaa ei saa kastella ennen leikkausta*.* Merkatun rinnan puoleisen käden käyttö on minimoitava ja ko. kyljellä tai vatsallaan ei saa nukkua, ettei vaijeri liiku pois paikaltaan.

**Tutkimustulokset**

Saat lähettävästä yksiköstä sovittuna aikana (vastaanotto- tai soittoaika).

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa soittoaikamme on maanantai-torstai klo 7.30–16, perjantaisin ja arkipyhien aattona klo 7:30–15, puh. 040 153 3240. Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana.